2014.7.3. Az Európai Unió Hivatalos Lapja L 196/35 A BIZOTTSÁG HATÁROZATA (2014. július 1.) bizonyos közös repülésbiztonsági szabályoktól való eltérésnek a 216/2008/EK európai parlamenti és tanácsi rendelet 14. cikkének (6) bekezdése alapján az Egyesült Királyság számára történő engedélyezéséről (Az értesítés a C(2014) 4355. számú dokumentummal történt) (EGT-vonatkozású szöveg) (2014/426/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, vala- mint a 91/670/EGK tanácsi rendelet, az 1592/2002/EK rendelet és a 2004/36/EK () irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre és különösen annak 14. cikke (7) bekez- désére, mivel: (1) — az Egyesült Királyság jelezte azon szándékát, hogy jóváhagyást adjon a légiközlekedés biztonságára vonatkozó közös szabályokról szóló 1178/2011/EU bizottsági rendelettől () való eltérésre. A Bizottság a 216/2008/EK ren- delet 14. cikkének (7) bekezdése értelmében az Európai Repülésbiztonsági Ügynökség (a továbbiakban: Ügynökség) ajánlása alapján megvizsgálta a javasolt eltérés szükségességét és az így elérhető védelem szintjét. (2) — Az Egyesült Királyság által 2013. augusztus 2-án javasolt eltérés a meglévő nemzeti vitorlázórepülőgép-vezetői engedélyeknek az 1178/2011/EU rendelet 4. cikkének (2) és (3) bekezdésében meghatározott konvertálását érinti. Az Egyesült Királyság azzal érvelt, hogy az eltérés szükséges ahhoz, hogy a Brit Vitorlázórepülő Szövetség (BGA) által kiadott, törvényileg nem szabályozott képesítések birtokosai részére beszámítható legyen az 1178/2011/EU rendelet I. mellékletének vonatkozó részeivel való megfelelés, összhangban az Ügynökséggel konzultálva, az 1178/2011/EU rendelet 4. cikke szerint elkészített konvertálási jelentéssel. Az eltérés megengedné az Egyesült Királyságnak az FCL-LAPL(S) vagy SPL rész szerinti, egyenértékű engedélyek, valamint oktatói és vizsgáztatói képesítések kiállítását az ilyen képesítést igazoló dokumentumok tulajdonosai részére. (3) — Az Egyesült Királyság bemutatta azokat az indokokat, amelyek szerint a javasolt eltérés engedélyezése esetén egyenlő szintű védelem érhető el. Az Ügynökség 2013. október 8-i ajánlása alapján a Bizottság arra a következte- tésre jutott, hogy a javasolt eltérés esetén a közös repülésbiztonsági szabályok alkalmazásával elért szinttel egyenlő szintű védelem biztosítható, feltéve, hogy bizonyos feltételek teljesülnek. (44 — A 216/2008/EK rendelet 14. cikke (7) bekezdésének megfelelően a Bizottság olyan határozatáról, amely egy tagál- lamnak egy javasolt eltérést engedélyez, értesíteni kell valamennyi tagállamot, amelyek szintén felhatalmazást kapnak a szóban forgó intézkedés alkalmazására. E határozatot tehát az összes tagállamnak kell címezni. Az eltérés leírásának, valamint a hozzájuk kapcsolódó feltételeknek lehetővé kell tenniük a többi tagállam számára, hogy hasonló helyzetben a Bizottság további határozata nélkül ők is alkalmazhassák az adott intézkedést. Mivel az említett konvertálási jelentés nyilvánosan nem hozzáférhető, az Egyesült Királyság más tagállamok részére azt e célból, kérésre, hozzáférhetővé teszi. A 216/2008/EK rendelet 15. cikkének (1) bekezdése szerint a tagállamok ezenkívül információt cserélnek arról, hogy mely esetekben alkalmazzák az intézkedést, mivel ennek hatása lehet az eltérést alkalmazó tagállamokon kívül is. (5) — Az e határozatban előírt intézkedések összhangban vannak az Európai Repülésbiztonsági Ügynökséggel foglal- kozó bizottság véleményével, () HLL 79., 2008.3.19., 1. o. () A Bizottság 2011. november 3-i 1178/2011/EU rendelete a polgári légi közlekedéshez kapcsolódó műszaki követelményeknek és igazga- tási eljárásoknak a 216/2008/EK európai parlamenti és tanácsi rendelet értelmében történő rögzítéséről (HL L 311., 2011.11.25., 1. 0.).